ภิญโญ ทองเจือ

**ภิญโญ ทองเจือ**  เกิดเมื่อ ปี พ.ศ. 2488 เป็นอดีตดาราภาพยนตร์และละครที่มีชื่อเสียงในอดีต เป็นพี่ชายคนละแม่ของเผ่าทอง ทองเจือ นักประวัติศาสตร์ไทย, โบราณคดี และวิทยากรด้านศิลปวัฒนธรรมและประวัติศาสตร์ไทย สำเร็จการศึกษาจากโรงเรียนเซนคาเบรียล และศึกษาต่อที่ประเทศสหรัฐอเมริกา

## ประวัติ
เริ่มเข้าวงการบันเทิงโดย เฑียร์ กรรณสูต โดยเริ่มจากภาพยนตร์ทางโทรทัศน์เรื่อง*เหมันต์จำพราก* เป็นพระเอกตอนเด็ก ๆ คู่กับ สุอินทะรีย์ กรรณสูต แต่ไม่ได้ฉายเนื่องจากทางโรงเรียนเซนโยเซฟคอนแวนด์ที่นางเอกศึกษาในช่วงนั้นไม่อนุญาตให้ออกฉาย ต่อมาหลังจากที่สำเร็จการศึกษาจากอเมริกา ได้กลับมาเล่นละครให้กับช่อง 4 บางขุนพรหมในปี พ.ศ. 2516 คือเรื่อง*[[ริษยา (ละครโทรทัศน์)|ริษยา]]* ละครกิตติมศักดิ์ให้กับศรีไทยการละคร ของเทิ่ง สติเฟื่อง ในปี 2517 เรื่อง*เขมรินทร์-อินทิรา* ทางช่อง 3 ต่อด้วย *[[เชลยศักดิ์]]* ทางช่อง 3, *[[สี่แผ่นดิน]]* ทางช่อง 5 ฯลฯ  ส่วนการแสดงบนจอเงินมีทั้งบทพระเอกและพระรอง โดยเริ่มจากบท โตมร ใน *[[เขาชื่อกานต์]]* ของละโว้ภาพยนตร์ เป็นเรื่องแรก เมื่อ พ.ศ. 2516

เขาได้พระเอกเรื่องเดียวกันในบทเดียวกันสองรอบ เรื่องแรกคือเรื่อง*[[ริษยา  (ละครโทรทัศน์)|ริษยา]]* ซึ่งเป็นละครที่สร้างทางช่อง 4 บางขุนพรหมในปี พ.ศ. 2516 และ ช่อง 5 ในปี พ.ศ. 2525 ส่วนเรื่องที่สองคือเรื่อง*นิทราสายันต์* ซึ่งเป็นภาพยนตร์ในปี พ.ศ. 2516 และเป็นละครทางช่อง 5 เมื่อปี พ.ศ. 2523  

ภายหลังได้ผันตัวจากงานแสดงไปทำงานประจำหลายตำแหน่ง เช่นบริษัท ไอบีเอ็ม จำกัด, ที่ปรึกษาของค่ายกรังด์ปรีซ์ของคุณปราจิณ เอี่ยมลำเนา, ที่ปรึกษาของบริษัทบางกอกแลนด์ เอเจนซี่ ซึ่งเป็นบริษัทรับผิดชอบธุรกิจและพัฒนาเมืองทองธานี โดยเขาได้เป็นประธานกรรมการบริหารนิติบุคคลอาคารชุดเกือบทุกอาคารในเมืองทองธานี นอกจากนี้เขายังที่ปรึกษาให้กับอีกหลายบริษัท รวมทั้งบริหารงานโรงเรียนอนุบาลปรางทิพย์ และอนุบาลนิธิกานต์ด้วย

ชีวิตส่วนตัว สมรสกับ นิธิกานต์ ทองเจือ มีบุตรและบุตรีที่อยู่วงการบันเทิง คือ พีท ทองเจือ พระเอกภาพยนตร์,ละคร และนักแข่งรถที่มีชื่อเสียง, น้ำผึ้ง ภานุชนารถ ทองเจือ, นันต์ จินตภัทร ทองเจือ และน้ำตาล ดรัลรัตน์ ทองเจือ อีกทั้งยังมีบุตรนอกสมรสที่เกิดกับ ณัฐกานต์ เศรษฐบุตร คือ สายฟ้า เศรษฐบุตร ปัจจุบันดำรงตำแหน่งประธานกรรมการบริหารนิติบุคคลอาคารชุด บริษัท บางกอกแลนด์ เอเจนซี่ จำกัด  นอกจากนี้ยังมีบุตรที่เกิดกับ จีราวัจน์ จารุวิจิตร คือ พันธวัจน์ ทองเจือ

## ผลงาน
[thumb|200px|ละคร [เมียหลวง ปี พ.ศ. 2524]]
### ละคร
*2512: เหมันต์จำพราก (แสดงในวัยเด็กไม่ได้ออกฉาย)
*2513: แสงสูรย์ ช่อง 5
*2516: ริษยา  ช่อง 4 รับบท ชนก
*2517: เขมรินทร์-อินทิรา ช่อง 3
*2518: การะเกด ช่อง 4
*2519: ทัดดาวบุษยา ช่อง 9
*2520: ปูลม ช่อง 9
*2520: ดรรชนีนาง ช่อง 9
*2520: ดรรชนีไฉไล ช่อง 9
*2521: เลือดขัตติยา ช่อง 9
*2521: ดวงตาสวรรค์ ช่อง 3 รับบท หม่อมราชวงศ์ ราชาณัติ
*2522: เชลยศักดิ์ ช่อง 3
*2522: สายรุ้ง ช่อง 5 รับบท ภาคย์ / พงศธร
*2522: สะใภ้จ้าว ช่อง 5
*2522: สกาวเดือน ช่อง 9 รับบท ดร.ทรงกลด บริรักษ์นรากร
*2522: ฟ้าเปลี่ยนสี ช่อง 5
*2522: ฝ้ายแกมแพร ช่อง 5 รับบท ทมนัย
*2523: นิทราสายัณห์ ช่อง 5
*2523: สี่แผ่นดิน ช่อง 5 รับบท เปรม บทมาลย์บำรุง
*2524: มณิมนตรา ช่อง 9
*2524: ชั่วฟ้าดินดับ ช่อง 7
*2524: เมียหลวง ช่อง 5 รับบท ดร.อนิรุทธิ์
*2524: เงามฤตยู ช่อง 9 รับบท ภูมิ
*2524: ธนูทอง ช่อง 3
*2525: ลุงคำ ช่อง 7
*2525: ริษยา ช่อง 5 รับบท ชนก
*2525: หนึ่งในร้อย ช่อง 5 รับบท หลวงอรรถคดีวิชัย
*2526: ระบำมาร ช่อง 3
*2526: ทุ่งทองกวาว ช่อง 3
*2526: เลือดขัตติยา (ไม่ได้ออกอากาศ)ช่อง 3
*2527: มงกุฎฟาง ช่อง 3
*2527: สัญญาหัวใจ ช่อง 5
*2527: คุณหญิงนอกทำเนียบ ช่อง 3 รับบท ปราจิต
*2530: มรดกปริศนา ช่อง 5
*2539: หักลิ้นช้าง ช่อง 7
*2541: เผื่อใจไว้เจ็บ ช่อง 7
*2543: สวัสดีคุณผู้ฟัง ช่อง 7
*2543: อังกอร์ (รับเชิญ) ช่อง 7
*2543: พันท้ายนรสิงห์ ช่อง 7

### ภาพยนตร์

* เขาชื่อกานต์ (2516) รับบท โตมร
* นิทราสายัณห์ (2517) รับบท สายัณห์
* มีนัดไว้กับหัวใจ (2518) รับบท กิรทัต ไพรัชสัมพันธ์
* ประสาท (2518)
* นางสาวมะลิวัลย์ (2518)
* กาม (2521) รับบท ภิญโญ
* ชีวิตนี้เพื่อเธอ (2522)
* ที่รักของน้องหนู (2522) รับบท พจน์
* หนามยอกอก (2522) รับบท วิษณุ
* แข่งรถแข่งรัก (2523)
* คำมั่นสัญญา (2530) รับบท ชลิต
* เสียดาย 2 (2539) รับบท โตมร
* แม่เบี้ย (2544) รับบท พ่อของเมขลา

## อ้างอิง

หมวดหมู่:นักแสดงชายชาวไทย
หมวดหมู่:สกุลทองเจือ
หมวดหมู่:บุคคลจากโรงเรียนเซนต์คาเบรียล
หมวดหมู่:นักแสดงภาพยนตร์ชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงชายชาวไทยในศตวรรษที่ 20